Uzun Sokak, en av de mest folksomme handlegatene in Trabzon.
**Trabzon**, tidligere kjent som **Trapezunt** og **Trebizond** (gresk: *Τραπεζοῦς* , *Trapezûs* eller *Τραπεζούντα*, *Trapezúnta*) er en by ved svartehavskysten i det nordøstre Tyrkia. Byen er hovedstaden i provinsen med samme navn. 

Gjennom historien har Trabzon vært et viktig møtested for internasjonal handel og kulturell utveksling gjennom byens viktige strategiske beliggenhet ved en handelsrute mellom øst og vest, mellom Asia og Europa, og ved en handelsrute mellom nord og sør, mellom Russland og Midtøsten.[] Trabzon har vært grunnlaget for en rekke statsdannelser gjennom dets lange historie, og var blant annet hovedstad i det greske Keiserriket Trapezunt, som varte fra 1202 til 1461. Byen ble da erobret av tyrkerne, ved den osmanske sultanen Mehmed II. Ifølge osmanske kilder hadde byen en stor kristen befolkning, spesielt med armensk bakgrunn, fram til første verdenskrig og tvangsdeporteringen av armenere startet.[]

Byens sentrum hadde 230 399 innbyggere i 2009, mens det bodde 763 983 innbyggere totalt i hele provinsen.[]

Trabzon er også kjent for fotballaget Trabzonspor, som har vært ligamestere i Tyrkia flere ganger, sist i sesongen 2010–2011.[]

Navn og etymologi
-----------------

Byens navn er i dag det tyrkiske Trabzon. Byen er oppigjennom historien kjent som *Trapezunt*, *Trapezund*, *Trebizond*, *Tribisonde* og *Trapezus*. På latin het Trabzon *Trapezus*, som er en latinisering det gammelgreske navnet *Τραπεζοῦς* – *Trapezous*, byens opprinnelig navn. Både på pontisk gresk og moderne gresk er byen kalt *Τραπεζούντα* – *Trapezounda*. På osmantyrkisk og persisk skrives byen طربزون, og i osmantiden var også navnet *Tara Bozan* i bruk. Noen geografer fra vesten benyttet dette navnet i stedet for det latinske *Trebizond*. 

På lazisk er byen kjent som ტამტრა – *T'amt'ra*, eller *T'rap'uzani*, på georgisk er den kjent som ტრაპიზონი – *T'rap'izoni*, og på armensk er det kjent som Տրապիզոն – *Trapizon*. 1800-tallets reisende armenske prest Byjiskian benyttet andre, innfødte navn, blant annet *Hurşidabat* og *Ozinis*.

Noter
-----

1. ↑  *τράπεζα* betydde «bord» på gammelgresk, som kan ses preget på mynter fra perioden blant annet i bildet til høyre.
2. ↑  Özhan Öztürk hevder at *Ozinis* betyr «flatt sted» på lazisk, og at *Hurşidabat* betyr «solens by» på persisk/osmansk språk.[]

Referanser
----------

1. ↑  Campbell, Lawrence Dundas, The Asiatic annual register, or, A View of the history of Hindustan, and of the Politics, Commerce, Literature of Asia, London 1802 Page:3 Google books link :
2. ↑  Malte-Brun, Conrad: *Universal geography, or A description of all parts of the world, on a new plan, according to the great natural divisions of the globe* (1827) – hos Google Books
3. ↑  Conder, Josiah: *The MODERN TRAVELLER. A Popular Description. Geographical, Historical, and Topographical, of the Various Countries of the Globe* (1824) – hos Google Books
4. ↑  Ritter, Carl: *Die Erdkunde im Verhältniss zur Natur und zur Geschichte des Menschen oder allgemeine vergleichende Geographie, als sichere Grundlage des Studiums und Unterrichts in physikalischen und historischen Wissenschaften*, Berlin (1825) – hos Google Books
5. ↑  Türkçe Lazca sözlük / Çeviri / Online Çeviri / Lazuri.com

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** World History Encyclopedia **·** Encyclopædia Universalis **·** Nationalencyklopedin **·** VIAF **·** GND **·** LCCN **·** NKC **·** GeoNames **·** MusicBrainz
 |